**ikt.szám: ……../2022.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2022. november 28 - án 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Kolonics Szilvia

Tima Zoltán

Tóth Péter

képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**65/2022.(XI.28.) önkormányzati határozat**

Nagyacsád Község Önkormányzatának képviselő-testülete 2022. november 28-i ülésének napirendjét az alábbiak szerint határozza meg:

1. …/2022 (..) önk rend. a pénzbeli és természetbeni támogatásokról és az ezzel kapcsolatos eljárási szabályokról szóló 4/2021. (II.24.) önkormányzati rendelet módosításáról

Előadó: polgármester

1. Pápakörnyéki Önkormányzatok Feladatellátó Társulása Társulási Megállapodás Módosítása

Előadó: polgármester

1. Vegyes ügyek

Előadó: polgármester

Napirendek tárgyalása:

**1)…/2022 (..) önk rend. a pénzbeli és természetbeni támogatásokról és az ezzel kapcsolatos eljárási szabályokról szóló 4/2021. (II.24.) önkormányzati rendelet módosításáról**

**Előadó: polgármester**

Szalóky Nándor polgármester elmondja, hogy a szociális normatívát csak rendeleti szabályozás mellett lehet felhasználni. A tavalyi évben a 65 éven felülieknek adtunk csomagot, most a település lakosságára ki kellene terjeszteni. A 65. év felettiek természetbeni juttatására vonatkozó rendelkezés kikerül a rendeletből, és háztartások támogatása kerül bevezetésre. Nagyacsádi lakóhellyel rendelkező állampolgárok részesülnek a támogatásban. Ismerteti a rendelet-tervezetet.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**8/2022.(XI.29.) önkormányzati rendelete**

Nagyacsád község Önkormányzat Képviselő-testülete úgy döntött, hogy **a pénzbeli és természetbeni támogatásokról és az ezzel kapcsolatos eljárási szabályokról szóló 4/2021. (II.24.) önkormányzati rendelet módosításáról szóló**, fenti számú rendeletét az előterjesztésben foglaltaknak megfelelően megalkotja

**2)Pápakörnyéki Önkormányzatok Feladatellátó Társulása Társulási Megállapodás Módosítása**

**Előadó: polgármester**

Szalóky Nándor polgármester elmondja, hogy a Társulási Megállapodás módosítására Csehbánya, Farkasgyepű és Városlőd Község Önkormányzata által a jogszabály által előírt határidőben meghozott, házi segítségnyújtás, család és gyermekjóléti szolgálat és belső ellenőrzés feladatellátást érintő döntése miatt kerül sor.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**66/2022. (XI.28.) önkormányzati határozat**

Nagyacsád Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 24. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

Határidő: Azonnal

Felelős: Polgármester

**3)Vegyes ügyek**

**Előadó: polgármester**

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. november 28-i nyilvános ülést 18 óra 45 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző